— Я ўжо не раз казаў: у Мінску я адчуваю сябе як дома. Гэта горад, дзе жывуць таленавітыя і добразычлівыя людзі. Кажу гэтыя словы не проста так: кожны мой прыезд перапоўнены эмоцыямі ад таго, як мяне прымае ваш глядач. Мінск — вельмі зялёны горад. У вас шмат паркаў. Калі пасля рэпетыцый у мяне застаецца вольны час, я абавязкова туды іду, каб адпачыць і набрацца сіл. Мінск — адно з тых месцаў, куды мне заўсёды хочацца вяртацца!